b'\n_START_ARTICLE_\nErasmus af Rotterdam\n_START_SECTION_\nTeologi og filosofi\n_START_PARAGRAPH_\nErasmus forsvarede ideen om, at mennesket har en fri vilje, og at denne er essentiel i forhold til at fastholde et menneskeligt ansvar overfor at overholde moralloven og de religi\xc3\xb8se idealer. P\xc3\xa5 den anden side fastholdt han til stadighed menneskets behov for Guds n\xc3\xa5de. Dette udgjorde is\xc3\xa6r et opg\xc3\xb8r med Martin Luther, der mente at kun n\xc3\xa5den kunne hj\xc3\xa6lpe et menneske\xe2\x80\x94aldrig det selv._NEWLINE_Udover det n\xc3\xa6vnte bek\xc3\xa6mpede Erasmus ogs\xc3\xa5 den ukritiske og dogmatiske skolastik. Han insisterede desuden p\xc3\xa5, at kristendommen var forenelig med humanismen.'